Dienstag:  Am morge isch scho mol spass agseit gsi.Schuelmässige Wurf EU-HG. Füreseckle, i deckig hinder somene weicheier-Müürli und denn schnell 2 EU-HG's werfe. Tönt langwilig, macht aber spass.   Am nomi hemmer denn wider 200m Combat-schiibe gschosse, aber wils die ganz ziit gseicht het, au am Mäntig scho, ischs en riiiiiiise Schlamm gsi, aber nöd erdig-humus sondern Lehm. Bi vo obe bis une volle gsi und wil i au no dur schlammwasser pfütze duregrobbed bin isch au mis gwehr numme dodra z'erchene gsi, dass es vorne gschosse het.   Hesch immer saumässig müesse ufpasse,  das nüt is visier chunt, eifach bi 50cm tüüfem schlamm. Naja han jo 4 Visier uf dä Drehtromle, das mues lange und sus schüssisch eifach daumen mal Pi.